JY LEES NOU Laingsburg se vloedramp: 36 jaar gelede
"Geknelde land. 'n Geharde joernalis kan huil by die aanskoue daarvan. Nks wat jy in jare van beriggewing ervaar het, kan naastenby vergelyk met die rou, hartseer verwoesting wat om jou strek en die verslaentheid van die groepie mense by wie jy staan nie. Jóú mense."
Vandag, 36 jaar later, word daar nog onthou van die Swart Sondag toe lewens onherroeplik verander is; toe onwaarskynlike helde lewens gered en ander se geliefdes vir ewig verdwyn het. En die wonderwerk van sommige wat weer opgedaag het lank nadat mense geglo het hulle is ook dood . . .
Die watermassa het 'n genadelose gelykmaker geword. Oud, jonk, ryk, arm, bo-dorp, onderdorp – niemand het dit vrygespring nie.
[caption id="attachment_155664" align="aligncenter" width="500"] So het Brenda destyds die gesig van die vloedramp geword – met die onbeskryflike emosie en vreugde toe sy met haar dogter herenig word.[/caption]
Ondanks al hul pogings om die water uit die sitkamer te hou, het die magtige vloedwater die ruite gebreek en die blinde tannie meegesleur.
Rondom Brenda-hulle het die mure begin intuimel en "die dakke het ontplof". Hulle het in die water beland en die malende gedruis het hulle 20 km ver tot in die Floriskraaldam meegesleur. Hul enigste reddingsboeie – drywende bome.
Wat het tot die vloed gelei? 'n Blokkasie by die spoorwegbrug het drie dae se reën laat opdam. Die druk het bly opbou en die brug het meegegee. Die Buffelsrivier was onkeerbaar en teen 14:00 was die Laingsburg se besigheidskern onder water.
Maar selfs al sou die brug staande gebly het, bestaan daar die moontlikheid dat die vloed sou plaasvind. 'n Jaar vantevore het die Buffelsrivier ook oorstroom. Toe het die water gou bedaar. Maar op 25 Januarie 1981 het die Buffelsrivier kragte saamgesnoer met die Soutkloofriver, wat ook in vloed was . . .
Vandag, 36 jaar later, is daar nog hier en daar fisiese littekens van die vloed te sien. Dié in die hart is egter veel dieper.
Maar die gees van die Karoo se mense het staande gebly. "Ons gaan opstaan uit die modder," het die Laingsburgers destyds aan Huisgenoot gesê. En hulle het.